Anykšta
Anykšta – upė Anykščių rajone, Šventosios kairysis intakas. Išteka iš Rubikių ežero. Įteka į Šventąją Anykščiuose. 2006 m. duomenimis, Anykšta (žemiau Burbiškio) yra pati švariausia Lietuvos upė (biotinis indeksas – 10, I kokybės klasė), pasižyminti ypač turtinga fauna (Danijos indeksas upių faunai – 7).[reikalingas šaltinis] Upėvardis labai neaiškios kilmės. Bandoma sieti su ide. *an-/*en-, kurios vediniai galimai il. en („vanduo“), enach („pelkė, bala“).